Phillips-Van Heusen

Istorija

1881 m. Moses Phillips ir jo žmona Endel pradėjo verslą pardavinėdami ranka siūtus marškinius, kuriuos tiekdavo vietiniams angliakasiams, dirbantiems Potsvilio mieste Pensilvanijoje. 1885 m. pristatytas prekės ženklas „ARROW“, kuriuo pradėtos žymėti nuimamos apykaklės, skirtos vyriškiems marškiniams. 1919 m. išduodamas patentas, patvirtinantis teises į jo sukurtas sulankstomas minkštas apykakles „Van Heusen“. Po kelerių metų, naujoji jo revoliucinė apykaklė yra pristatoma platesnei publikai ir iškart susilaukia itin didelės sėkmės. 1950 m. kompanija, nenorėdama prarasti savo pozicijų rinkoje, pradeda reklamines kompanijas, skirtas didinti kompanijos firminių marškinių pardavimus. Reklamose pasirodo tuo metu šalyje populiarūs aktoriai ir kiti visuomenės veikėjai.
1982 m. „PVH“ pradedami leisti „Geoffrey Beene“ prekės ženklu pažymėti marškiniai, kurie tapo vienais populiariausių dizainerio kurtų marškinių Amerikoje; jie populiarūs išliko iki šiol. 1987 m. kompanija įsigijo žymų batų pardavėją „G.H. Bass & Co.“. 1991 m. „Van Heusen“ tapo populiariausiu marškinių prekės ženklu Amerikos universalinėse parduotuvėse. 1995 m. kompanija įsigijo prekės ženklą „IZOD“, užsiimantį megztų marškinių pardavimu. 2000 m. „PVH“ įsigija tarptautines teises į „Van Heusen“, kuris iki tol buvo galimas naudoti tik Amerikoje. 2003 m. kompanija įsigijo vieną garsiausių pasaulyje mažmeninkų „Calvin Klein“, kartu smarkiai padidinant kompanijos pajamas. „PVH“ toliau investuoja į įvairių prekių ženklų pirkimą ir plėtrą, 2004 m. įsigijo tarptautines teises į „ARROW“, taip pat įvairių ženklų licensijas, įskaitant „Michael Kors“, „BCBG Max Azria“, „BCBG Attitude“, „Sean John“ ir „Donald J. Trump Signature Collection“.
2007 m. didžiausias pasaulyje kaklaraiščių bei apykaklių gamintojas „Superba, Inc.“ tampa „PVH“ dalimi. 2010 m. kompanija įsigijo vieną didžiausių pasaulyje aprangos prekės ženklų „Tommy Hilfiger“, netrukus pradėjo ir jo plėtrą, kuriant bendrai valdomas bendroves Indijoje bei Kinijoje. 2013 m. įsigyjamas „The Warnaco Group, Inc.“, tais pačiais metais „Tommy Hilfiger“ prekės ženklas įtvirtinamas ir Brazilijoje. Kiek vėliau „PVH“ parduoda „G.H. Bass & Co.“, kad labiau susikoncentruotų į „Calvin Klein“ bei „Tommy Hilfiger“ prekės ženklų plėtrą. Kuriamos įvairios bendros kompanijos Australijoje bei Naujojoje Zelandijoje, skirtos „Calvin Klein“ plėtrai.

Prekių ženklai

Kompanija valdo itin daug įvairių mados prekių ženklų, kurių dauguma yra žinomi visame pasaulyje. Pagrindiniai prekės ženklai išlieka „Tommy Hilfiger“ bei „Calvin Klein“. Pastarasis prekės ženklas į kompanijos rankas pateko 2003 m., „Calvin Klein“ kompanija sudaryta iš įvairių skirtingų padalinių, įskaitant „Calvin Klein Collection“, „Calvin Klein Platinum Label“, „Calvin Klein White Label“, „Calvin Klein Jeans“ bei „Calvin Klein Underwear“. Kompanijos produckija yra orientuota į aukštesnes pajamas gaunančius asmenis, priskiriama prie prabangos prekių. 2012 m. kompanijos pajamos siekė 7,6 mlrd. JAV dol., prekės buvo prieinamos daugiau nei 100-ame pasaulio šalių.
„PVH“ 2010 m. įsigijo laisvalaikio drabužių kompaniją „Tommy Hilfiger“, kuriai priklauso daugiau nei 1200 parduotuvių 90-yje šalių. Prekės ženklo pajamos 2012 m. siekė 6 mlrd. JAV dol. „Tommy Hilfiger“, kaip ir kiti kompanijų grupei priklausantys prekės ženklai, priskiriami prie prabangos prekių ženklų. Kiti kompanijos įsigytų bendrovių prekių ženklai yra dažnai grupuojami kaip „Heritage Brands“, įskaitant „Van Heusen“, „IZOD“, „ARROW“, „Speedo“, „Warner’s“, „Olga“ ir daugelis kitų prekės ženklų, kurių licensijos priklauso „PVH“. 2012 m. jų vertė siekė 3,2 mlrd. JAV dol.